Penerobosan air garam

Penerobosan air garam merupakan pergerakan air garam ke dalam akuifer air tawar, yang boleh menyebabkan kemerosotan kualiti air bawah tanah, termasuk sumber air minuman, dan akibat lain. Penerobosan air garam secara semula jadi boleh berlaku di akuifer persisir, disebabkan oleh sambungan hidraulik antara air bawah tanah dan air laut. Disebabkan air garam mempunyai kandungan mineral yang lebih tinggi bebanding air tawar, maka air garam tersebut bersifat lebih tumpat dan mempunyai tekanan air yang lebih tinggi. Akibatnya, air masin boleh menolak ke dalam tanah di bawah air tawar yang berhampiran. Dalam topologi lain, pelepasan air bawah tanah ke dasar laut boleh menolak air tawar ke dalam air masin.

Beberapa tindakan tertentu dari manusia, terutamanya pengepaman air bawah tanah dari telaga air tawar persisiran laut, telah meningkatkan penerobosan air garam di banyak kawasan persisiran. Pengekstrakan air menurunkan paras air bawah tanah segar, mengurangkan tekanan airnya dan membolehkan air masin mengalir lebih jauh ke kawasan pedalaman. Antara beberapa penyumbang lain kepada penerobosan air garam termasuklah keberadaan saluran pelayaran atau saluran pertanian dan pengaliran, yang menjadi pembuluh untuk air garam bergerak ke kawasan pedalaman. Kenaikan paras laut yang disebabkan oleh perubahan iklim juga menyumbang kepada penerobosan air garam. Penerobosan air masin juga boleh diburukkan lagi dengan berlakunya bencana ekstrem seperti ribut taufan.

 Penyelesaian 
Penerobosan air laut (PAL) ke dalam sungai boleh membawa kepada banyak kesan negatif terutamanya kepada aktiviti pertanian dan ekosistem kehidupan di kawasan hulu sungai. Terdapat banyak cara penyelesaian yang dipelopori untuk mencegah atau mengurangkan kesan negatif penerobosan air laut. Salah satu penyelesaian yang mampan untuk sungai adalah menggunakan tirai gelembung udara yang dapat menyelesaikan sepenuhnya isu PAL di sungai. 

 Lihat juga 

 Air bawah tanah

 Rujukan 

Kategori:Geografi pesisiran
Kategori:Ekologi akuatik
Kategori:Hidrologi